text:
Mentis, rostus y ideias ki apoia y kolabora ku Delta Cultura.
- Delta Cultura Austria
- Delta Cultura Cape Verde
[pagelist_ext show_image="1" image_width="50"]
- Florian
[metaslider id=3952]
Nomi
Florian Wegenstein
Nominhu
Flaviano
Data di Nascimento
22.10.1965
Na Associason Delta Cultura
2002 (Co-founder)
Funson na Delta Cultura
Chairman of the association; project manager of the Education Center Tarrafal
Sobre mi
N ta mura na Tarrafal, undi nha mudjer Marisa nasi, desdi 2002. Nu ten dôs fidjus fémia djuntu, Natalina y Idalena. Marisa ten otu dôs fidjus, João Claudio z Elton. Nu ta mora na un kasa na Sentru di Vila Tarrafal. Nha idukason n risebi di nhá familia, na diferenti skolas publikas, y inbarka txéu N da volta mundu. Mas ti oxi N ka kaba di prendi y eduka tudu dia.
Sobre Delta Cultura
Kel klima, ku mar, bida mas lentu di la na Europa, fazen muda pa Tarrafal. Pobreza, falta di oportunidadis pa eduka y fasi bida suavi ki txéu algen sufri del na Tarrafal, ki fasen kria Delta Cultura y konstrui y geri o Sentro de Edukason Tarrafal. Uns anus di fronta y trabadja na kel pobresa y violensia estrutural ki é nesesario pa dexa kes algen em pobresa y pa fasi pa es ka revolta, fasen tenta entendi kes probulemas di pobreza na mundu na um vista global. Tudu eksplikason di pobresa na mundu tem un kusa em komun: a pobresa é feitu pur nos ser humanos. Nton un podi kaba kol tambi. Kel konhesimentu ta dan forsa pa kontinua nha trabadju y pa inxina ke li as kriansas y jovens do Tarrafal.
- Gilson
[metaslider id=3994]
Nomi
Gilson Celestino Borges Lopes da Costa
Nominhu
Gilson or Chibiote
Data di nasimentu
26/08/1990
Na Delta Cultura desdi
Abril 2013
Funson na Delta Cultura
Kordenador di Prugramas
Kusa di nha bida
amin nten 24 anu di idadi y min nta mora na Munteria, Cidade di Tarrafal. Ami é linsensiadu na studu inglesis, na vertenti idukativu, pa Universidadi di Cabo Verde na Cidade di Praia. Ami é un alguen mutu riservadu ki gosta di sinema, disportu, partikularmenti futibol, muiska y praia di mar. tanbê ngosta di skrebi y lé sobri konportamentu humanu. Ngosta di sta na anbienti rilaxadu mas nkata fugi di nha rialidadi tanbê kin ngosta txéu di divirti. Ami é un algun ki ka gosta di kusas di injustisa, abusu y violênsia na kontextu geral Si ben kin nta konsidera nha kabesa sima un alguen tímidu, y ki ta papia poku y ku txéu pensamentus, ngosta di ten nha liberdadi di skodji, liberdadi di papia y puder di disison. Nta dividi krensa di ki nu ta vivi na un mundu ki tudu pensamentus y atitudis di pissoas sta sistematisadus pa interesis individual dirivadu pau n sistena kapitalista governadu pa elimentus ki é konstituidu pa nagatividadi humana. Nta akredita ki puder di idukason podi muda mundu enbora seja notadu ki mundansa ki mundu sta teni sata bai na un direson kontrariu.(oposta).
Sobri Delta Cultura
Fundadu na 2002 pa Austríaco Florian Wegenstein ku si Mudjer Cabo-verdiana Estela Correia, Delta Cultura era un kasa ki, di un manera ó di otu é txeu spesial , ki akolhen disdi kriãnsa. Di 12 anu di idade, nkomesa nha prikursu na Delta cultura sima partisipanti di skola futibol Delta Cultura. Na kumesu ka tinha un prugrama idukativus di kual podia partisipa. Trabadju era limitadu sinplimenti pau n trenu di futibol pa skelões y un grupu di batuku ki ta ripresntaba vertenti kultural ki Delta Cultura ta foka na el. Sima pa mi y pa otus kriâsa na kel altura, Delta Cultura ta ofereseba kel ki sempri nu ta disejaba pa tinha: un spasu undi ki nu podi trena y djuga futibol livrimenti. Mas ku avansu di tenpu na 2004 Delta Cultura inaugora un Centro di Educação. Y ku kel li Delta Cultura passa ta foka ka é só na vertenti disportiva y kultural, mas tanbê na vertenti idukativu. Di la pa frenti trabadju di Delta Cultura ka ta risimuba só na trenu, jogus di futibol y batuku, mas tanbê na vertenti idukativa. Di la pa freti trabadju di Delta Cultura kata risumiba só ku trenu, djogus y batuku, mas tanbê ku apoiu skolar ki ta konsta na ajudas kriânsa na kontiudus skolar y kontribui sima un riforsu na sês aprendizagen. Di la trabadju di Delta Cultura ben disenvolvi y alarga ku novus programas idukativus ki engradesi kês valoris y kês signifikadu di idukason y projetus ki ta djuda na diminuison di pobreza. Dipos kin ternina liseu, ntenha ki dexaba Delta Cultura pan bai pa universidadi na Cidade di Praia. Dipôs di 5 anus, kin terminha nha studu, nvolta pa Tarrafal y resebi un proposta pan bên trabadja na Delta Cultura. Nka isita pan nfla sim pamodi Delta Cultura senpri era un kasa pa mi, y sima mi é un algen ki dja staba ta disenpenha un papel di partisipanti di mesma, nsabi di nesisidadi y di valor ki trabadju di Delta Cultura ten pa partisipantis. Konsienti di keli, nkata dexa di da nha kontribuison pa projectus ki ta fasen kria sima algen y juda kriânsas y jovens ki fasi parti di mesmu a ten un midjor perpetiva pa sês bidas futuru. Nkomesa ta trabadja sima kordenador M&A pa una nu, y dipõs nfoi subistituidu pa kordenador di programas, funson kin inda nta disenpenha.
- Jassica
[metaslider id=3966]
Nomi
Jassica Lopes Fernandes
Nominhu
Jassica
Data di nasimentu
Agosto 17th 1988
Na Delta Cultura desdi
2003
Funson na Delta Cultura
Monitora no Centro de Educação Tarrafal y membro di Batukadeiras.
Kusa di nha bida
Ami é simples,simpátika,nten un fidjo (Jasstom),nta moraba ku nha pai desdi de 13 anu kantu nha mãe morri,mas gosi nta mora na nha kasa(di renda),nha pai é peskador através di si trabadjo é kriano ku txeu esforso,nten oito irmãs, tres ta sta imbarkadu ,un ta sta na Portugal y kelotus dois ta sta na Spanha,nstuda ti 12º anu mas fikan un disciplina pan tra (História).
Sobri Delta Cultura
Nta Jogaba na Delta kultura, sempre nu ta baba bateba equipamentos na kasa di Marisa (Má) y di Floriano, nton Marisa fazenu un proposta di kria un grupo di batuko,logu nu aceita,mas pa mi era dificiel pmd nka sabia nada di batuko mas ku txeu esforso y dedikason gosi nu sta un grupo bem konxedo a nível nacional y internasional.É un assosiason ki ta preokupa txeu ku muda vida di jovens y tenta resolvi problemas di sosiedade ami pessoalmente nta xinte kontenti pmd nta fazi parti di kel assosiason li,fazi parti di kel equipa di trabadjo li(Delta Kultura é un grandi orgulho pmd nta fazi kel kin gosta ki é sta ta djuda kriansas.
- Katia
[metaslider id=3959]
NameKatia Soares
NicknameKatia
Date of birth20 of April, 1976
With Delta Cultura since2019
Role at Delta CulturaCoordinator Public relations
About meMy situation ….
About Delta Cultura“Children are the flowers of our revolution” Amilcar Cabral Delta is a space where children and young people are free to discover their voices, know their rights and learn about solidarity and empathy and exchange cultural and language experiences with others. In the future, these children and young people will build a more egalitarian world where boys and girls have the same opportunities.
- Kutchinha
[metaslider id=3973]
Nomi
Miliana Carolina Soares Moreno
Nominhu
Kutxinha
Data di nasimentu
Fevereru 26, 1988
Na Delta Cultura desdi
2003
Funson na Delta Cultura
Munitora no Sentro de Edukason Tarrafal; membro das Batukaderas Delta Cultura, membru di assosiason
Kusa di nha bida
ami é simplis,simpátika, n ten un fidju ki ten 3 anu di idade (Rodrigo) n ta vivi kol n ten tres irmãx y quatu irmãox,n gosta di sta ku nhas amigus, na nha oras vagas n gosta sempri di djuga futibol y mostra nha kultura na da bom batuku.Ami é un pessoa ki gosta de krítikas ku limitis y oras ki na verdadi mesti, n ta adora pessoas sinseras y ku karácter.N studa ti 12º anu mas fikam un disiplina pam traba pam podi fika konkluidu (Física).
Sobri Delta Cultura
N ta djugaba na Delta Kultura, sempri nu ta bai bateba nós ekipamentus na kasa di Marisa (Má) y Floriano, nton un dia Marisa flanu si nu kre pa nu kria un grupu di batuku di la tudu nhas kolegas aseita y nu kria kel grupu y gosi dja nu sta konxedu pa tudu parti di mundu pratikamenti .É un assosiason ki ta prekupa txéu ku pessoas prinsipalmenti kriansas por issu n ta xinti mutu kontenti di fasi parti di kel grupu di trabadju li, trabadja na Delta Kultura é fantastiku y agradesidu pamodi n sa ta fasi kusa kim gosta y ki si kalhar sempri n sonhaba lida ku kriansas y djudax na kel fasi la a deskobri kusas novus para lém di bai so skola.
- Marisa
[metaslider id=3959]
Nomi
Estela Amarilia Cabral Correia
Nominhu
Marisa
Data di nasimentu
20 of April, 1976
Na Delta Cultura desdi
2002 (fundadora)
Funson na Delta Cultura
Tesórera di assosiason Delta Cultura Cabo Verde; Adiministradora di Centro de Educação do Tarrafal; Gestora di dôs grupus di Batuku
Kusa di nha bida
Nha situason é konplikadu, . nta mora ku unhas famílias y é mutu konplikadu pamodi vida na Cabo Verde é difisil pamodi kustu di vida é txeu é salariu é puku Dimas, y dipos nten un grandi familia é torna mas konplikadu inda
Sobri Delta Cultura
Delta Cultura Cabo Verde é un di kês melhor assosiason ki isisti na ilhas Cabo-verdianas, panodi nu ta priokupa txeu ku idukason di kriânsas y jovens y nu ta trabadja na diferentis árias sima: formason, idukason, kultura y na disportu, nten txeu speransa ma Delta Cultura Cabo Verde ta kontinua pa mas txeu tenpu y ki populason ta fika orguliosu di kel assosiason li y ki es ta da mas kontribuison. Nta trabadja ku Delta Cultura pamodi ngosta txéu di trabadja ku kriânsa y nta fika feliz kin npodi fasi algu pa nha kuminidaddi . ka ta interesa si é riku ó pobri, ó ki kor di odju kês ten, pamodi ami tanbê nta gannha kunhisimentu y nta partilia kel kin sabi ku otus
- Nene
[metaslider id=3980]
Nomi
Fernando Lopes Tavares
Nominhu
Nené
Data di nasimentu
07/09/1985
Na Delta Cultura desdi
Agosto de 2004
Funson na Delta Cultura
Munitor e trenador de futebol de kriansas y xovens no Sentru de Edukason Tarrafal; vice- tesoreru da assosiason
Kusa di nha bida
Ami n nasi na Matu Mendi. N kria djuntu ku familia di nha mai. N ka konxi nha pai pamodi e mori kantu kin tinha sex (6) més. Ami e sugundu fidju y ultimu fidju de nha mai y ultimu fidju di nha pai. N ten mas di korenta armun. N muda pa mangi na junhu de noventi seti. N bai scola ti sesta klase pamodi kundisan finanseru era mutu fraku. N bai trabadja dipos n pidi Florianu pan ser trenador di sub dés dipos ku konstruson de Sentru n ben trabadja li na Sentru .
Sobri Delta Cultura
Delta Kultura e um de kes midjor aasosiasâu ki ten na Kau Berdi ki ta fasi trabadju seriu y ta preocupa ku kriansas. Ami nsta na Delta Kultura pamodi n gosta de kel trabadjo kés ta fasi e tanbi N gosta txéu di trabadja ku kriansas e jovens.
- Samir
[metaslider id=4022]
Nomi
Samir Amir Sanches Furtado Monteiro
Nominhu
Samir (Lizito)
Data di nasimentu
30.11.1981
Na Delta Cultura desdi
Novembru di 2011
Funson na Delta Cultura
Munitor no Centro de Educação Tarrafal, kolaborason na administrason y monitorisason;
Kusa di nha bida
Mi n´nasi na Ruberas Prata, mas ncria i nstuda na Somada desdi onzi anu. Cu 17 anu nfinda scola na liceu i nvolta pa Tarrafal, mas certo pa fika na Ruberas Prata, undi ncomeça ta da skola na primária. Antis din entra na Delta Cultura, n’trabadja di recepisionista na un hotel la, mas sempri nta djudaba minis ku sês trabadjus di skola la na nha kasa (Ruberas Pratas), cuza ki tinda nta fazi i kin gosta dimás.
Sobri Delta Cultura
Nkonxi Delta Cultura dja tem kantu anu, i duranti tempu kin stevi ta trabadja na Praia, alguns turistas senpri kin flas ma mi ê di Tarrafal ês ta flan sin konxi Delta Cultura, i oras kin flas sin ês ta fikaba kontenti, pamodi ês ta xinti ma asosiason tinha kredibilidadi i era di kunhesimentu di Tarrafalensis tanbê. Mas comu góssi nsta dentu Delta Cultura há já alguns ânus ta trabadja ê ku orgulhu kin ta podi fla ma ê bom dimás, inda más fazi parti di un prujetu sosial ê tem txeu ladu puzitivu. U faktu tanbê di sta podi djuda kes minis na nomi di Delta ê fantástiku, ainda más oras kes ta txiga na mi ês ta dividi ses prublema ku mi, i oras inda kes ta flan ma dja nu konsigui djudas a alkansa un di ses obujetivus di vida, kê triunfa di un forma ou ôtu na ses vida. Nta odja Delta Cultura comu un associason rifirensia na Tarrafal em particular e na Cabu Verdi oras ki nu sta fala na contestu de Áfrika, um associason ki ta fazi tudu pa djuda mininus, jovens i sociedadi na geral. Trabadja na Delta Cultura ê un grandi satisfason pa mi e tambê un grandi xpiriência, undi kin ta podi partilha kel kin sabi ku es i nta prendi kos també.
- Suzete
[metaslider id=4029]
Nomi
Edna Suzete Gonçalves Tavares
Nominhu
Suzete
Data di nasimentu
20-05-1988
Na Delta Cultura desdi
2010
Funson na Delta Cultura
Delta Cultura: Formadora na aria di informátika e Vise-presidente da assosiason
Kusa di nha bida
Ami e simplis, simpátika um gosta txeu di sta na Delta Cultura, um fasi cursu di instalason e manutenson di sistema informatika un ben pa Delta Cultura na 2010 pan da nha contributu.
Sobri Delta Cultura
Un ta adora trabadja ki guentes di Delta Cultura ta fasi, Delta Cultura tem fetu e és sata continua ta fasi um trabadju excelente ku populason di Tarrafal sobre tudu ku kriansas di konselho. Un ka ta konsigue diskreve Delta Kultura ku palavras pamodi ka tem palavras ki ta justifika trabadju ki sata ser fetu na konselho.
- Zito
[metaslider id=3987]
Nomi
Osvaldo Sanches Tavares
Nominhu
Zito
Data di nasimentu
17.12.1985
Na Delta Cultura desdi
2002
Funson na Delta Cultura
Munitor y trenador di futebol di kriânsas y jovens na Centro di Educação Tarrafal
Kusa di nha bida
Mi é simplis, sinpátiku, sinseru y orgulhosu na tudo kin nta fasi. Nta buska senpri prendi mas kusa pan podi djuda kês ki meti. Ngosta di nha familia y di tudu kês ki ta apoian y djudan na konkista ó na ultrapassa tudu obstakulu na bida. Nten 12º anu di eskolaridadi y nsta satisfeitu sta na Delta Cultura pa djuda na si disenvolvimentu .
Sobri Delta Cultura
É un di kês nha kasa, n gosta txéu di sta li y trabadja ku kês elementus ki ta fasi parte di Delta Cultura, vistu ki trabadju kês ta fasi ku nós kriânsa (kriânsas kabuverdinus) ka é algu ki ta ser botadu na txóm, mas sin labantal pa riba y senpri na buska di midjora pensamentu y auto-stima di tudu kriânsas. Vistu ki es é nos futuro. Tanbê Delta Cultura sta dan oportunidadi di fasi kel ki mas ngosta kê djuda ken ki mesti di ajuda y enxinaz tudu kin sabi sobri un di kês disportu ki mas ngosta di pratica ké futibol. Nta agradisi txéu sta nés organisason ké un organisason ki sta senpri na buska di midjor di idukason di nós kriânsas . Forsa Delta Cultura…
- Florian
- Delta Cultura Germany
[pagelist_ext show_image="1" image_width="50"]
- Vanessa
[metaslider id=4001]
NomiVanessa Farhang
NominhuVanessa
Data di nasimentu30.05.1984
Na Delta Cultura desdiJaneiro 2009
Funson na Delta CulturaFundadora e Presidente da Delta Cultura Alemanha
Kusa di nha bidaEu nasci e cresci em Berlim. Em Abril de 2005 eu fui para Bonn para estudar Etnologia, Geografia e Português. Desde que eu terminei meus estudos eu estou trabalhando em uma agência de imprensa em Bonn.
Sobri Delta CulturaEm meus estudos eu aprendi muito sobre Cabo Verde. É assim que o meu desejo de ficar lá por um tempo e fazer um treinamento prático em um projeto social surgiu. Assim, eu viajei para a pequena Vila do Tarrafal em 2009 para trabalhar com a Delta Cultura. Uma vez lá, fiquei imediatamente convencida do trabalho extremamente importante e bom que a Delta Cultura faz para a população local, especialmente para as crianças e adolescentes. A associason é diferente: de espírito livre, criativo, colorido. Exatamente o conceito que deve ser apoiado: A Delta Cultura Alemanha foi fundada em 2010.
- Ali
[metaslider id=557245]
NomiAli Farhang
NominhuAli
Data di nasimentu23.07.1976
Na Delta Cultura desdiJaneiro 2009
Funson na Delta CulturaFundadora e Vize Presidente da Delta Cultura Alemanha
Kusa di nha bidaEu nasci e cresci em Berlim. Em Abril de 2005 eu fui para Bonn para estudar Etnologia, Geografia e Português. Desde que eu terminei meus estudos eu estou trabalhando em uma agência de imprensa em Bonn.
Sobri Delta CulturaEm meus estudos eu aprendi muito sobre Cabo Verde. É assim que o meu desejo de ficar lá por um tempo e fazer um treinamento prático em um projeto social surgiu. Assim, eu viajei para a pequena Vila do Tarrafal em 2009 para trabalhar com a Delta Cultura. Uma vez lá, fiquei imediatamente convencida do trabalho extremamente importante e bom que a Delta Cultura faz para a população local, especialmente para as crianças e adolescentes. A associason é diferente: de espírito livre, criativo, colorido. Exatamente o conceito que deve ser apoiado: A Delta Cultura Alemanha foi fundada em 2010.
- Vanessa


c: text/html

text:
A Nacao
Nha subi saia, dixi kalsinha...
Banda meiu dia di un sabadu, rabespa di Anu Nobu, Txiku Titoi txiga Sukupira di Praia – maior feira di bujigangas di Kabu Verdi. Kabu staba xeiu ti boka di algen – vendedoris, konpradoris i kuriozus – i di bujigangas. Vendedoris ta tenta txoma atenson di tranziuntis. Konpradoris ta regatia presus. Kuriozus ta da odju kumida. I bujigangas ku dinheru ta troka di mon manenti manenti.
Txiku Titoi, omi ku serka di 30 anu di idadi, ba ta pasa si na un di kes baraka di rabidantis. Atrai se atenson, uns kalsinha di koris beranti ki staba stikadu na moldis di arami, ta langilangi na bentu. Ses djuntu, staba prindadu txeu saia, tanbe di koris vivu, ta sarakotia na bentu.
Txiku Titoi arma para si frenti kes kalsinha pa djobe-s midjor. Provavelmenti, Txiku Titoi sa ta imajinaba algen ki el konxe na un di kes kalsinha di tisidu poku – na verdadi, so ku uns tira stretu i un paninhu pa frenti.
Asin ki Txiku Titoi para si, txiga nel un rabidanti di ses 35 anu di idadi, raskoa, ku rostu kontenti:
- Boas-ora, freges! Es kalsinhas e di kualidadi – 100% algudon. Es ta fika bunitu na kunpanhera di-nho! N ten serteza! Nhu leba-l-es di prizenti! Kunpanhera di-nho ta fika-nho agradesida ki nhu ka ta imajina! – vendedera fla, ta djobe Txiku Titoi ku un olhar marotu...
Txiku Titoi ka fla nen po nen pedra. El suri pa rabidanti, el volta, a sigir, se atenson pa kes saia kurtu di pregas. Kantu vendedera odja ma Txiku Titoi pasa ta izamina saias, vendedera ba faxi pega un di kes saia prindadu i fika ta siridja-l ku dedu:
- Nhu pega es saia plisadu li, nhu xinti. Bon material – e saia tirileni! Ti ki batidu, basta seka-l stikadu prega pa riba, ka meste liza-l! Nhu leba kunpanhera di-nho saia ku kalsinha! Es saias ku kalsinhas, nu tene-s di tudu tamanhu i kor. E so skodje sugundu korpu i gostu di kunpanhera di-nho. Nhu ka ta rapende. N ta pusta ku nho!
Txiku Titoi so riaji ku un surizu pa rabidanti, ki sa ta kontinuaba ta djobe pa Txiku Titoi ku un ar di brajera, sima ki el kreba fla-l:
- Kunpanhera di-nho ta fika seksi dentu di un di kes kalsinha la ku un di kes mini-saia li!
Kantu rabidanti nota ma interesi di Txiku Titoi sa ta aumenta, rabidanti faze Txiku Titoi es pruposta li:
- Si nhu kunpra-m 1 di kes saia li ku 1 di kes kalsinha la, N ta faze-nho un presu spesial! – rabidanti ponta dedu pa kel kalsinha ki Txiku Titoi sa ta djobeba na prinsipiu.
Txiku Titoi papia, finalmenti, dipos di pega saia pa el xinti kualidadi di material:
- Npos, si N kunpra 1 di kes saia li ku 1 di kes kalsinha la, kantu ta fika saia i kalsinha, tudu djuntadu? – Txiku Titoi ponta dedu pa kel kalsinha ki el sa ta djobeba na prinsipiu.
Txiku Titoi dja kumesaba mostra abertamenti ma el kreba kunpra kes 2 pesa di vistuariu pa mosas. Rabidanti fika mas entuziasmada na konvense freges:
- N ta faze-nho-es baratinhu: kalsinha 500, saia 1500. Baratinhu!
Txiku Titoi djobe ku mas atenson kes 2 pesa di vistuariu. El djobe-s ti te, pensa un bokadu, el suri pa rabidanti, el da rinkada sen fla mas nada.
Rabidanti kore tras di Txiku Titoi, ba pega-l na mon, puxa-l di mansinhu si, torna traze-l ku karinhu pa frenti di se baraka:
- Ka nhu ba sen nu faze nogosi!
Nhu spera, N ta faze-nho un presu inda mas en konta: saia 1600, kalsinha 400! Prontu! Ka ten kau di dixi mas ki si! E pega o larga!
Txiku Titoi djobe mudjer dentu di odju tan, ratxa uma grasa!
Rabidanti riaji ku tudu morabeza:
- Nha freges, ka nhu ri, nau! Es presu e spesial me! Kuazi N ka ta ganha nada.
Txiku Titoi arma suste grasa, po tudu 2 mon na koxa, kumesa papia ku un ar entri seriu i brajeru:
- Mas, mudjer, modi ki nha ta ben faze-m un kuza di kel li?! Ami e un omi kazadu! Ma ndis ta fladu: rabidanti, ka nha rabida-m nha vida! Ka nha ntenta-m, mudjerrr!!!
Rabidanti da pa dodu, finji un ar di algen spantadu, po tudu 2 mon na koxa tanbe i riaji:
- Eh!!! Freges, ka nhu fla!! Modi ki N sa ta ntenta-nho?!
Nton, Txiku Titoi, ku un ar marotu, kudi rabidanti, enkuantu ku jestu el ba ta sklarese se pensamentu:
- Nha subi saia, dixi kalsinha...
Marsianu nha Ida padri Nikulau Ferera

robotstxt: allowed

filter: keep


text:
Sabel Belelê
Isabel Belelê
Conto Crioulo
Ilha de SantiagoCabo Verde
Contador
Ricardina Borges
Sabel Belelê éra un minina mutu bunita i ingrasada. Si mai ku si pai pari-l, dipos môre, el fka el so. El ben ta kiria un kau, el kiria un kau ki e si tudu, ki ta guarda-l, ta guarda si kaza, tudu dretu.
El ta txiga noti, el ta deta riba si kama, kau tanbe ta deta na si kama. Rapazis gosta del, ma ninhun e' ka ta da atensau ninhun, ninhun. El e senpri ftxadu ku si katxôr, si katxôr e si guarda.
Kel diâ, noti, el xinti un kusa ta fa:
— Sabel Belelê, Sabel Belelê, pega-m bu katxôr, N ta ba bu kasa, N ta leba-bu un saku dinheru d'oru!...! Katxôr fa:
— Iépu, iépu, Sabel ka sta li!... Iépu, iépu, Sabel ka sta li!... Sabel dja ba ku primeru sonu!... E' ozerba:
— Sabel Belelê, Sabel Belelê, pega-m bu katxôr, N ta ba bu kasa, N ta leba-bu un saku dinheru d'oru!...
Es dja, e' leba es saku dinheru d'oru, dja, e' kre konxe-l! Kel diâ, e' labanta, e' po katxôr na kintal. Ben kel ta¬balian, ta fa amesma koiza, e' torna panha katxôr, e' ftxa dentu dun. môda un mala, pa katxôr ka pâpia, pamôdi el kre kel dinheru. Tabalian ben:
— Sabel Belelê, Sabel Belelê, pega-m bu katxôr, N ta ba bu kasa, N ta leba-bu un saku dinheru d'oru!... Katxôr fa:
— Iépu, iépu, Sabel ka sta li. Iépu, iépu, Sabel ka sta li!... Sabel dja ba ku primeru sonu!...
E' labanta, e' panha katxôr, e' mata si katxôr, e' ntera dentu kintal. Sigundu dia, e' torna bai, katxôr mortu, ta fa si, e' ben labanta gôra, e' poi lumi, e' kema tudu, fka in-sinza. Ôki tabalian ben ta fa:
— Sabel Belelê, Sabel Belelê, pega-m bu katxôr, N ta ba bu kasa, N ta leba-bu un saku dinheru d'oru!...
E' rapa sinza, e' mara na un panu, e' ba juga na mar. Kel dia, e' atxa xansi pamô sinza dja sta la mar. El abri pôrta, tabalian entra dentu kasa. Kantu ki entra kran, e' labanta:
— E!... Abô, kel denti la e pa k'e?...
— Nnnn. kel denti li e pa N kume-bu ku el!
— Abô, kel txifri la e pa k'e?...
— Pa N po-bu riba d'el!...
— E!... Abô, kel monzon la e pa k'e?
— Kel mo li e pa N pega-bu ku el, pa nu anda!
E' kumesa ta grita, e' kumesa ta grita. Vizinhus tudu ninhun ka ta bale-l. E' grita, vizinhus ka ta bale-l, pa¬môdi tudu vizinhu da kônta kusa k'e' fase. Tabalian panha-l, poi riba si txifri ta anda ku el, anda ku el, anda ku el di pôrta-en-pôrta:
— Bizinhu di rôda, bizinhu di rôda, nhos bale-m, pamôdi dja N fronta. N sta riba txifri tabalian, tabalian di
porton pa dentu, tabalian di porton pa fôra! Vizinhu ta fa-l:
— Sabel Belelê, Sabel Belelê, pasa la pa bu kaminhu. pasa la pa bu kaminhu! E' ba pa otu pôrta:
— Nha kumadri, nha kumadri, nha bale-m, pamô dja N fronta. N sta riba txifri tabalian, tabalian di porton pa dentu, tabalian di porton pa fôra!
Si kumadri fa-l:
— Nha kumadri, nha kumadri. nha kumadri, nha kumadri, nha pasa la pa kamin di nha! Ninhun ka bale-l. Dipos, es ben fka dos tabalian, es po-l un txifri di un, es ratadja-l dos ladu, e' fka na rubera. Fika stôria pa tudu algen odja ma dinheru m'e satanas ki faze. Pamôdi dinheru d'oru, e' kre konxeba-el, e'
txiga na kel pontu ki e' pode ka txigaba. "Sapatinha rubera riba, sapatinha rubera baxu, ken ki sabe mas, konta midjor!"


text:
Skódja di noibu di prinséza
A escolha do noivo da princesa
Conto Crioulo
Ilha de SantiagoCabo Verde
Contador
Júlio Soares
Kusa ki kusa ki fka ta kontise na es mundu i ki oji N sa ta ben konta, na es prisizu mumentu.
Éra un stória di un rei ku rafnha ki ta moraba na un sidadi grandi ki tinha un munti di algen. Mas rei, el éra xéf di kel kau. El ki ta mandaba na tudu algen li dentu. Nton, dipos, e' ten si fdju (prinséza ku prfnsipi), ki prinséza dja kria, dja bira grandi ki dja da mudjer, ki dja sta na idadi di kazamentu. Nton, rei tra un lei ki ta fa ma e' kre kasa si fdju ku un di kes rapazis di zóna. Mas, kondison ki e' ta poba pa si fdju-fémia kasaba ku kes rapazis, éra ki kenha ki konsigiba kumeba un pratu di malgéta sen ki e' fase un "hxhxhxh".
Nton, ta kontise ki e' abri inskrison: tudu rapasis di kel zóna ben di tudu kau, di tudu zóna ki ta fase parti di kel sidadi, ben, ben inskreve. Mas di kantu mil rapazis.
Nton txiga kel diâ, diâ di konkursu, tudu algen, rumadu na un stadiu, na un kanpu di futibol. Kel bes kanpu ka tinha relva. E kanpu di téra, tudu algen xintadu latxi na txon, pé dentu-l téra, otu ku sapatu, otu sen sapatu, otu ku xinélu, otu ku plastiku, otu sen nada. Kada kenha di si manera. Póbri ku riku tudu djuntadu pa bai odja kel konkursu.
Rapazis la tudu xintadu na ses banku, nton kumesa konkursu. Primeru inskritu ki bai txomadu, panha si pratu malgéta, e' poi na bóka, e' da un dentada, e' kudi:
— Hxhxhxh. o nha mai!... Kel li ka ta bai!
E dizisti. Txomadu a segir, bai mas di tres mil rapasis. ninhun ka konsigi. Nhu rei fla:
— Bon, anhos nhos ka konsigi kume un pratu malgéta sen fase hxhxhxh. Nton, nha fdju ta fka la, t'óki parse un algen ki ta kume un pratu malgéta!
Ta kontise ki na mumentu, kuandu ki tudu gentis ta sai, staba un kuriozu na kel lugar ki, e' bira si, e' vira róstu si, e' odja un koitadinhu, un ómi ki staba kabélu txeu, dja e' bira kabélu branku na kabésa... koitadu, kalsa bédju, pé na txon, pé rusu so pitxóka, kabélu so léndia, ropa ki ka ta da nen pa odja: koitadu própi! Di kes koitadu ki ka ten kau fa!
(Koitadu, N kustuma ta fa: ten koitadu, ten fórti koitadu, ten o nha mai di koitadu! Kel éra o nha mai di koitadu!) Nton, kuandu ki kusa, kel sinhór ki odja kel koitadu, e' fla:
— Sr. Rei, nau inda falta un!
Sr. Rei fla:
— Falta un?!... Ma kel li ka sta inskritu!
— Sin, kel la ka sta inskritu. ma e' sta li! Anhó, el e' sta li. palavra nho ka ta dismintidu! Anhó nhu fa... el
e' sta li, e' ten ki partisipa.
Nton gentis djunta, kantu ki nhu rei fa si:
— Nhos manda-l entra.
Kantu ki kel koitadu entra, e' fla:
— Kenha?... Abó?!...
Na, ba-t'inbóra!... Abó bu ka ta sirbi!
Abo, tudu kes rapazis ki ben. kes rapazis so bazófu, so inpustor, so bunitu. ka konsigi, abó bu ta konsigi?!...
Agó, dja N fa-u. ten ki ser! Dja nu sabe kusa e módi?...
Kel koitadinhu fla si:
— Dja nu sabe e kusé. E pa kume un pratu malgéta, sen fase "hxh".
(Nen "hxhxhxh" e' ka a ta pode fase!)
Nton, kantu ki kusa, nton e' bai. Tudu algen rumadu, na altura nen televizon ka tinha pa flmaba. Ma, mi komu N staba la na altura, N fika, N odja kel kusa, N fka N ta konta!
Nton e' bai, e' panha si pratu malgéta. Primeru, e' fla:
— Sr. Rei, anhó nhu fa: kenha ki ta kasa ku fdju nho, e kenha ki kume un pratu malgéta sen fase "hxhxhxh".
Sr. Rei fla:
— Sin sinhór!... Filismenti dja nhu lenbra!
Nton, e' panha un kudjer di malgéta, e' poi na bóka, e' da un dentada, e' fla:
— Sr. Rei, e pa ka fase "hxhxhxhxh"?!...
Sr. Rei fla:
— E pa ka fase "hxhxh".
E' fla:
— Sr. Rei, N ka ta fase "hxhxhxhxh".
E' torna panha mas un bokadu, antis di e' poi na bóka, e' fla:
— Sr. Rei, dja nhu sabe-l e módi. e pa ka fase "hxhxhx"!...
E' mete kudjer na bóka, e' da un dentada, e' fla:
— Sr. Rei, dja nu odja ma N ka ta fase "hxhxhxh"?... A nha mai!... N ka ta fase "hxhxhxh", Sr. Rei!... N ka ta fase.
Dipos, e' torna panha mas un bokadu. pratu dja sta ta linpa, tudu algen kumesa ta da palmu. Kantu ki falta mas un bokadu, e' fla:
Amí dja N kume tudu kel li, N ka fase "hxhxh". kel li nen ki N fase "hxhxh"!
Nhu Rei fal:
— Nau, nhu ka pode fase "hxhxh"!
E' fla nhu Rei:
— Nton, N ka ta fase "hxhxhxh".
E' kaba kume kel pratu malgéta. Dipos, nhu Rei go fka si konstranjidu, fla:
— Nha genti, N a ta ben kasa nha fdju ki N kre txeu, nha Prinséza... pa N ben kaza ku kel koitadu la!
Kelóra, e' fla:
— Prontu, bu ten ki kaza ku nha fidju!
Sr. Rei kelóra manda kontrata barberu mas bon ki tinha na kel zóna, mas kel midjór barberu ki tinha na kel zóna, e' manda kunpra material di barberu di kel primera kualidadi ki ten, e' manda kunpra bankada ki ómi ta xinta di kes midjór, e poi tra rapas barba, tra kabélu, konpo. Sima ta bai ta tra kabélu, rapas ta bai ta fka mas nóbu.
Kel rapas ka éra bédju. Rapas era nhanhidu ki staba. E' staba injuriadu. Koitadu, ku fómi, ka tinha kenha di da-l kumida. Nton, e' bai ta njuria, e' bai ta njuria, e' bai ta njuria, e' fka nhanhidu.
Nton, sima ta ba ta tra, e' bai ta fka mas bazófu. Dipos, nhu Rei tanbe manda pripara un kaza di banhu ku un xanpó, ku sabon, ku jel di banhu, ku tudu kuza di kes mas inpuranti ki ten, da-l kel un banhu! Dipos, manda buska un fatu na Mérka, mas fatu di kel midjór ki tem, e' da-l.
Kantu ki e' bisti ki e' sai la, ningen ka kridita ma éra kel rapas ki kumeba malgéta ki staba di kel manera. Ningen, ningen ka kridita!
Nton, dipos markadu kazamentu, ma nhos ka ta kridita kenha ki ben kaza kel rapas! E' tra nhu Papa di Róma pa ben kasa si fdju, na kel bes, na mil novesentu N ka sabe un bes. Nton, kasa ku si fdju. Kantu ki kaza, fasedu fésta, ki dja e' mora na si kasa. Éra fésta bédju, ki amf N bai fésta, N ten tres diâ la na fésta! Ma, fésta! Amf N skese tanbe kaminhu di kasa, pamódi fésta di kel manera, N ka odja ti oji!
Nton, kantu ki es kasa, e' bai si kasa, el ku si mudjer. Nton, es kumesa ta ten ses fdju... Dja es ten un fdju, dja es ten dos fdju... lnda a diâs, N pasa la ku rapasis, N atxa-l na varanda. ti ki e' kunvida-m pa N ba toma un xa ku el. N bai, N toma un xa ku el, dipos e' fa-m:
— Nhu ta lenbra di mi?
N fa-l:
— Klaru ki N ta lenbra di bo!... Anhó e un di kes ki staba na konkursu. anhó e un di kes ki partisipa na konkursu ki konsigi kume un pratu malgéta! Agó, nhu ta fa-m si N ka ta lenbra di nho!?...
— N pensaba ma nhu ka ta lenbra di mi! Es dispreza-m, ma oxi, nhu odja li! Oji, mi e un di kes ómi mas riku di es sidadi!
"Sapatinha rubera riba, sapatinha rubera baxu, kenha ki sabe mas, konta midjór!" Sima ta fadu, un saku dinheru sa ta rola na kobon di Fonton, róstu pa mar... Si ka bai faxi, e' ta kai na mar, nu ta fka sen el!


text:
Nomi
Miliana Carolina Soares Moreno
Nominhu
Kutxinha
Data di nasimentu
Fevereru 26, 1988
Na Delta Cultura desdi
2003
Funson na Delta Cultura
Munitora no Sentro de Edukason Tarrafal; membro das Batukaderas Delta Cultura, membru di assosiason
Kusa di nha bida
ami é simplis,simpátika, n ten un fidju ki ten 3 anu di idade (Rodrigo) n ta vivi kol n ten tres irmãx y quatu irmãox,n gosta di sta ku nhas amigus, na nha oras vagas n gosta sempri di djuga futibol y mostra nha kultura na da bom batuku.Ami é un pessoa ki gosta de krítikas ku limitis y oras ki na verdadi mesti, n ta adora pessoas sinseras y ku karácter.N studa ti 12º anu mas fikam un disiplina pam traba pam podi fika konkluidu (Física).
Sobri Delta Cultura
N ta djugaba na Delta Kultura, sempri nu ta bai bateba nós ekipamentus na kasa di Marisa (Má) y Floriano, nton un dia Marisa flanu si nu kre pa nu kria un grupu di batuku di la tudu nhas kolegas aseita y nu kria kel grupu y gosi dja nu sta konxedu pa tudu parti di mundu pratikamenti .É un assosiason ki ta prekupa txéu ku pessoas prinsipalmenti kriansas por issu n ta xinti mutu kontenti di fasi parti di kel grupu di trabadju li, trabadja na Delta Kultura é fantastiku y agradesidu pamodi n sa ta fasi kusa kim gosta y ki si kalhar sempri n sonhaba lida ku kriansas y djudax na kel fasi la a deskobri kusas novus para lém di bai so skola.


text:
LYRIC
Ami labanta N atxa nha mãe ta flan
Nha fidju ka-u meti k’omi kasadu
Sima bo dja li mi nada N ka tem
Ma N ka ta fladu fidju mansebadu
[Refrão] 2x
Nha fidju spera
Deus ta dabu di bo
Xinta bu ozerba
Mudjer ka ta trokadu pa mudjer
Mi ranja ku koitadu moda mi
Nu kumi, nu bebi, nu bisti
tudu kel ki parsi (2x)
Ma nha nomi é limpu
Undi kin bai N ta anda ku rostu labantadu
Nha fidju toma komu izemplu
Kabu po-u na bergonha (2x)
[Refrão]
Ka bu sai di kutelo, nem ka-u dixi sidadi
Ka-u muda di rubera, Deus ta levau di bo (2x)
[Refrão]


text:
Violensia pabia di generu (VBG) na situason di Kovid-19
Dukumentu sobri Violensia pabia di generu na situason di KOVID-19
- Tarbadju ku manera di tadja I kaba ku VBG
- Maneras ku tarbadju pa tadja I kaba ku VBG
- Manera ku tarbadju pa djunta tadja VBG na tarbadjus ku ka di VBG
- Utrus kusas ku pudi faladu, suma: da mindjeris inportansia, ku informason sertu, djunta omis ku mininus, djubi suluson bas di teknolojia, djunta arias di tarbadju diferenti, fasi pa gintis intindi kuma mindjer ku omi tene mesmu diritu
- Plano do tarbadju pa pui na pratika rikumendasons prinsipal


text:
Delta Cultura foka na tekinologias di Informason y kumunikason (TIC), desdi abertura di Centro de Educação Tarrafal na 2005. Free access to information, the possibility to learn a lifelong and new ways of communication, are only a few arguments for using ICT – especially in so called less developed countries. Kel livri asessu pa informason, y possibilidadi di prendi, na longu di vida, novas formas di komunikason, é apenas alguns argumentus pa utilizason di TIC – spesialmenti na chamadas di países menus disenvolvidas. Aulas di informátika é un di programas regularis di Centro. Tudu kês 250 kriânsas y adolesentis inscritus na Centro ten olas di IT dôs bês pa simana. Asessu gratuitu pa Internet y biblioteka sta disponível pa ês tudu dias.
Apoiu Skolar
Konpitensia prinzipal di Delta Cultura é idukason...si ki nos missão ta fla. Txeu bês , ...
Aula Arte
Kel rekonhesimentu sobri inportansia di arti pa idikason ta fasi ki Delta Cultura oferesi workshop...
Batuku
Batuku é un stilo di musika Cabo-verdano da ilha Santiagu, ki é maioritáriamenti apresentadu pa...
Futebol Pa Disenvolvimentu Sosial
Delta Cultura ta usa futibol pa desenvolvimentu sosial desdi 2002. Na, época, era un fasi inisial ...
Informatika Biblioteka
Delta Cultura foka na tekinologias di Informason y kumunikason (TIC), desdi abertura di Centro...


text:
Nhos dexa di konta mintira / Nhos pára di ngana nosenti / Nhos branda furta kusa di algen / Nhos lenbra nhos mizéria di onti.
Es ben ratorku, xeiu di fúria
Ta djata ku uma bazofariâ
Setadu na es, dadu maioriâ
Es xinta es fase so porkariâ.
Es ben ku tudu ses galantariâ
Mas, uki es fase e so patifariâ
Ki es sabe fase más e piratariâ
Ki ka ta eziji-s txeu sabedoriâ.
Kudada ma es éra midjor
Votadu na es ku tudu amor
Más dentu faxi xintidu dor
Odjadu ma es inda e más pior.
Es djata ma es e konpitenti
Ma tudu es fepu e dotoradu
Kel otu fla ma el e konbatenti
Ma e konxedu e komu balenti.
Es poi konbatenti na Trubunal
Pa bai fla napunde dinheru sta
Mas es fladu pa es dexa di treta
Es simula ntera-l pa nunka más.
Mas antis, es djunta es tersidja-l
Ki es po-l fika kuazi dizorientadu.
Mas e fla ma el e pe di tanbarina
Ma e ka ten medu di stranjeradu.
I dotoradus kudi ku bazofaria:
- Si abo e pe di tanbarina
Anos e matxadinhu d'asu
Ki ta korta pe di tanbarina.
Mas konbatenti nen ka liga-s
I e ka buska nbarka pa E.U.A.
So ku se 150 kontu na banku
E bai pidi gazadju na se armun.
I dotoradus fika riba kanporta
700 kontu es gasta na un jantar
Kusas bendedu dinheru k'odjadu
I pa fuxidu, pasaporti oferesedu.
Mas kantu kusa ben da pa tortu
Komandanti nton dizenteradu
Dotoradu julgadu i kondenadu
Pa e ka ganha más na se bida.
Nton go es bira sima kunbosu
Ki un mudjer so, ten 3 maridu
Kada un más spértu ki kelotu
Es bende te muléta di suste nel.
Es poi ta bende tudu ki es atxa
Ta furta tanbe txon di koitadus
Divogadu matadu nen ka ligadu
I djustisa nburdia na se Segredu.
Mas es xinti ma bóita ka bale
Kes 3 kunbosu djunta poi sabi
I ate un propi ben subi puleru
Ta fladu: ku dukumentu falsu.
Es konxe kati-kati di tudu manera
I sen djobe pa ladu es troka nomi
Mas txeru di ses bósta e ton fedi
Ki aes propi es xinti inkomodadu.
Es bira es tudu ta frekuenta igreja
Relijion katólika ta dadu na Skóla
Igrejas bedju manda konpodu
Santu kebradu, konbatenti kulpadu.
Mas es mundu e ton konplikadu
Ki nun kusa ka ta fika sukundidu
Fladu ma noiba sa ta torna kasa
Ma dja parse mas un nobu noibu.
Dja N pidi Deos pa nobu noibu
Pa e ganha, pa e ben purfidja-m
Pa N ten direitu trabadja tanbe
I pa N ganha sima N ta merese.
N sabe ma txeu sta nkomodadu
Mas mi dja N fla ma N ka ta kala
So N sa ta kritika ses di aldrabisa
Anton e es ki ten ki ta konpo sta.
Nhos dexa di konta mintira
Nhos pára di ngana nosenti
Nhos branda furta kusa di algen
Nhos lenbra nhos mizéria di onti.
Palmareju, 8 di Junhu di 2022


text:
Lobu ku Xibinhu
O Lobo e o Chibinho
Conto Crioulo
Ilha de SantiagoCabo Verde
Contador
Júlio Soares
Dja es bai spia pa tudu Kural-di-Baxu, pa tudu Fazénda, pa Tras-di-Munti, pa Pónta-Furna, pa Biskainhu, es bai pa Matu-Brazil, pa Lagoa, pa Txan-di-Djunku, pa tudu zóna di Tarafal, nada kume es ka atxa! Nton, es rezolve bai konsedju Santa Katrina.
Na konsedju Santa Katrina, es anda Piku, Belen, Santana, ti ki es ba txiga Praia. Fómi toma na es. Nton, es torna volta pa Santa Katrina. Na Santa Katrina, es ta atxa limaria di algen, es ta kusia, es ta kume.
Nton, Xibinhu tinha un katxór. Lobu tanbe e' tinha un katxór, katxór móre, e' fka so ku osu di katxór. So ku kavera di katxór. Nton, kelóra ki es bai, katxór di Xibinhu pega kabra ki e' mata, Lobu ta bai ku si kavera di katxór, e' ta bai na korida, e' ta fla :
— Xibinhu, Xibinhu. raganhadu dja pega!
Raganhadu dja pega. Raganhadu go e kel kavera katxór mortu. Nton Xibinhu, e' ka éra mas koitadu. Éra até mas spertu ki Lobu. E' nganaba Lobu txeu. Mas komu Lobu e si tiu, nton e' ta dexa Lobu ku kel karni, Lobu ku si karni, Lobu ta kume.
Ma, kontise ki bira si, Lobu ku Xibinhu, es supara di kunpanheru, es raparti. Xibinhu bai pa un ladu, Lobu bai pa si ladu. Nton, Lobu kumesa ta pasa fómi. Xibinhu N ka sabe módi ki rodidja la, e' ba serta ku un kau na rubera, e' bai serta ku un pé di fgera, fgera parida. Xibinhu sota na fgera, Xubinhu kume fgera, kume fgera t'óki farta. Nton, kel diâ, dirapenti, N ka sabe módi ki Xibinhu sa ta ben si, e' kontra ku Lobu, ki Lobu sta koitadu, koronhadu, ki dja magrise ki dja bira bédju, kuazi ta móre. Un bes, Lobu fla:
— E Xibinhu!... Abó undi ki bu sta, ki bu sta gordu, rixu, balenti, ki mi dja N buska-u, N ka atxa-u?... Ami kuazi N ta móre di kel manera li!
Xibinhu fla:
— Ami N sai pa li... N distranka nha bóita! Ba ta parse un kuzinha pa la, N bai ta kume, N ka móre di fómi. Lobu:
— Xibinhu, abó li bu sa ta kume kusa ben sabi, ki tene-u di kel manera la ! Nton, Lobu go rezolve go ngana Xibinhu. E' fase ma e' tene dór na denti, e kumesa ta:
— Ui-ui-ui-ui... o Xibinhu!... o Xibinhu! Tra-m un kuza na denti lisin sin, pamódi... lnda Xibinhu fla-l si :
— Xa-m tra-u el ku kel padas di pó.
— Pó go, nau!... Ku pó go, nau! Pó go, óra ki nos mai móre, nu ta fase kaxon di nos mai.
Nton, Xibinhu fla si :
— Nton xa-m tra ku kudja.
Ku kudja tanbe e, fla:
— Be Xibinhu!... Ku kudja?!... Pelu-amor di Diós! Abó, bu ka odja ki, óki nos mai móre, nu ta kose mortadja
nos mai?!
Nton Xibinhu fla si:
— Nha tiu, nton ku kusé ki N ta tra?
E' fla Xibinhu:
— Xibinhu, tra ku dédu!
Un bes, Xibinhu fla:
— Abó dédu módi ki ta kanba na ratxa denti?...
— So siridja un kuzinha!
Xibinhu mete-l dédu na bóka, e' fa:
— Perankuantu bu ka fa undi ki bu atxa kusa ki bu a ta kume, N ka ta larga-u dédu!
Nton es bai, es bai t'óki txiga na kel fgera. Figu éra altu.
Un bes, Lobu fa Xibinhu si:
— Xibinhu, abó, kel li go módi ki bu a ta subi pa bu tra fgu la di fgera?
E' fla:
— Nha tiu, e fasil. Nhu obi li, pa fgera ben ti txiga na nos, nu ta fa "Figera, dixi dixeti", figera ta dixi, nu ta
subi. Pa nu subi, nu ta fla "Figera, subi subeti", figera ta subi.
Nton es fla:
— Figera, dixi, dixeti!
Figera dixi, es subi. Nton es fla:
— Figera, subi subeti!
Es kumesa kume. Kume fgu, kume fgu, kume fgu, kume di parmanhan, Xibinhu fla:
— Nha tiu, sta noti!... Gósi e óra di nu bai kaza! Nu ba, i ti manhan nu ta ben.
Lobu fla si:
— Si bu ta bai, bu bai bo so, pamódi ami N ka ta bai!... Ami, timenti N ka tra tudu kel fómi ki N tene dentu bariga li, nun kau N ka ta bai! Xibinhu fla si:
— Nha tiu, ami dja N bai!
Xibinhu fla figera "dixi dixeti". E' dixi. Kantu ki e' dixi, unbes Lobu fla si:
— Xibinhu, abó módi ki fgu ta subi?
— Fla "figera, subi subeti".
E' fla:
— Figera, subi subeti!
Figera subi.
E' fla agó:
— Go pa dixi, módi ki N ta torna fa, si N bira na bai kaza?
— Nha tiu, bu ta fa "fgera, dixi dixeti", bu ta dixi.
Lobu era buru, kaba éra mantekaskul, sima nu ta fa na kriolu li na Tarafal, pa es tadja-nu. Nton e' kume. Kantu ki dja e' kume, ki dj'e' farta, ki dja bai da meia-noti, da-l gana bai kaza, e' rezolve fa fgu pa dixi. El tanbe, e' ka lenbra. Ael, bóka sa ta lenbra so na "subi subeti". E' fla:
— Figera, subi subeti!... Figera, subi subeti!
Figera subi, subi, ti ki txiga na séu, ki bai roka la na Nhordes. E' bai, e' atxa nhu San Pedru la, San Pedru fa-l si:
— Rapas, abó, kusé ki bu sta fase ?
E fla :
— Nau. Ami e un fgera ki traze-m ti ki N txiga li!. Ami go N kre bai kasa.
E' fla:
— E, abó, módi ki bu kre bai kasa, sin? Bon, sabe kusé ki bu ta fase!...
Toma kel péli di kabra, bu bai laba na mar pa tra gordura, pa tra tudu xuxéza, nu ta bem. nu ta ben fase un tanboru, N ta da-u, bu ta bai téra na el.
E. Lobu e falmadu! El, sima e' staba fartu, kantu ki e' bai bera mar ku kel péli, e' txiga, e' kumesa ta bai tra papel di péli, e' bai ta kume manenti. Kantu e' txiga, dja e' kaba kume kel péli moku. Kantu ki e' ben, e' fa San Pedru si:
— Nho, nhu ka sabe ma N bai, N atxa mar brabu, N da primeru "xuati", mar toma-m péli, bai ku el?
— Agóra, módi ki N ta fase?... Dja go, abó bu ka ta bai laba péli mas!
Nton, San Pedru manda anju:
— Bai laba péli, bu ben traze-m, pa N fase tanboru, nu ta mara kórda, bu ta dixi. Kelóki bu txiga téra, bu ta toka tanboru, N ta obi li séu, N ta korta korda. Mas, óra ki nhu txiga téra, Lobu!
— N sabe ma bo e trakinu, bu ten kabésa rixu. mas e t'óki bu txiga téra!
E' subi na tanboru, kumesa ta ben, dja e' ben, dja e' ben. kantu ki e' bem, e' ben, e' odja un fransedja, primeru e' odja un korbu, e' fa korbu si:
— Da-m un padas di kel kuskus ki bu tene la, N ta toka-u un muzika sabi! Un bes, korbu fa:
— Na, mi nha kuskus N ka ta da-u!
E' fla:
— Be… korbu!... Da-m un padas di kuskus, N ta toka-u muzika sabi.
— Ná, nha kuskus N ka ta da-u!
E' ben ti te, e' odja fransedja, e' fla:
— Fransedja, badja, N ta toka-u muzika xabi!
Fransedja fla:
— Pa N badja?!...
E' fla:
— Badja, N ta toka-u muzika xabi.
Un ves, fransedja kumesa ta badja, e' toka tanboru "tantan-ta-ta-ta-tan". San Pedru sapa kórda la di riba, e' ben "vuuuuuuuuuuuuuu", e' fla:
— O Xibinhu, o Xibinhu!... Konpo kama!... O Xibinhu, konpo kama!
Xibinhu bai na un boronsera, e' distanpa un mundi garafa di kuka, kebra garafa, fase vidru, kebra garafa, fase kama, stende, kantu ki e' ben, kantu e' txiga, e' da na txon "van".. Kai, móre. lnda t'inda N dexa Xibinhu ta txora si tiu ki móre!
Sapatinha rubera riba, sapatinha rubera baxu, kenha ki sabe mas, konta midjór!


text:
Boston Slip and Fall Lawyers
Pedéstris, klientis y/ô vizitantis ta skorega y kai na lójas di ritaliu, ristorantis, inprézas y tanbe rezidensias privadus tudu dia. Mésmu ki as vez kes insidentis ka ta ser nisesariamenti kulpa di proprietárius di stablesimentus, maioria di vez ta ten algun tipu di kondison prigozu ô algun difeitu na stablesimentu ki ta provoka kes kéda.
Skoregamentu y kéda é un di kes prinsipal kauza di asidentis na Massachusetts. Kes vítimas firidus di kes asidentis mutu vez ta sufri pa non so pa dasnus fízikus, mas tanbe pa prijuizus ikonómikus pamodi perda salarial y kontas médikus. Munti vítimas firidus ta sufri tanbe pa danus asosiadus á angústia mental, inkluindu diminuison di proveitu di vida.
Indipendentimenti di modi ki bo xinti logu dipôs di un asidenti di skoregamentu y kéda bo devi prokura konsedju di un adivogadu xpirienti di Boston imediatamenti. Alguns tipus di lezon podi ka manifesta ate dias dipôs di asidenti, y, na kel altura la, pode ser ki dja ka ta ten provas fizikas inpurtantis y tistimunhas pode fika más difisil di atxa Alén di ke la, mesmu doris levis pode ser indikason di ferimentus más gravis. Purtantu, mesmu ki bu pensa ma bu leson é insignifikanti, é inpurtanti pa bu prokura atenson médiku imidiatamenti.
Si bo stiver involvidu na un asidenti di skoregamentu y kéda, sigui kes pasus inpurtantis li pa bo podi proteji bos interesis:
- Kontakta un adivogadu xperienti na asidentis di skoregamentu y kéda di Massachusetts pa djudau proteji bos direitus.
- Ka bo faze kalker diklarason pa inpreza di sigurus ô sina kualker dokumentu di siguru antis di bo konsulta ku un adivogadu.
- Si bo xinti algun dor ô diskonfortu dipos di asidenti, bai imediatamenti pa ôspital pa bo pode toma kuidadus médikus apropriadus.
- Sigi kada konsedju dadu pa médikus profisional, inkluindu konsultas di akumpanhamentu y tratamentu.
- Si bo sta bai fika atrazadu pa trabadju, lenbra na toma un anotason médiku ta splika ma bo foi akonseliadu pa un dotor pa fika un tempu di folga.
- Más inpurtanti di tudu, konsulta ku un adivogadu di asidenti di skoregamentu y kédadi Boston, pa garanti ma bu sta sienti di bos direitus legail rilasionadus ku asidenti y firimentus. Kes adivogadus di Skritóriu di Adivokasia di Christopher Sullivan, P.C. ka ta kobra nada pa un konsulta inisial pa bo ka ten absolutamenti nada á perdi na fala ku nôs sobri bo asidenti y bos firimentus.
Kontakta-no
Konsulta Gratis
Prefer to schedule a call in advance? Pick a date and time that work best for you with our appointment scheduler.


text:
Di odju na kampionatu nasional, edison 2012/2013 di skalon di Sub 17, ki ta ben kontisi na ilha di montanhas (S. Antão) di 14 a 17 di Julhu des anu, Skola Futibol di Delta Kultura (SFDK) garanti más un vitoria na kaza pa 3 a 1 kontra Skola di Futebol Speransa di Calheta, ku vista […]
escola futibol
Seleson Nasional di Futibol vizita Skola di Futibol Delta Kultura
Dipos di vizita di selesionador di Kabo Verdi Lúcio Antunes, gosi foi vez di Seleson Nasional di Futebol vizita Skola di Futibol Delta Kutura (SFDK). Vizita di Tibarons Azul, sima es konxedu, kontisi durante stágiu na munisipiu di Tarrafal, pa prósimu jogu di apuramentu pa Kampeonatu du Mundu Brasil 2014, kontra seleson di Serra Leoa […]
Rigional di Sub-17
Na mas un jornada di kampionatu rigional di futibol, na iskalon di sub 17 na rigion di Santiagu Norti, Skola di Futebol di Delta Kultura (SFDK) bai ti munisipiu di Son lorenso dus Orgons pa defronta skola local, ki tem nomi di Desportivu di Son Lorenso dus Orgons (DSLO) ki konguisi ganha SFDC pa un […]
Kanpionatu Rigional Sub -17
Kampionatu rigional di sub 17 na Santiago aranka si primera fázi ku 6 ekipas, dós di Tarrafal, dós di Santa Krus, un di Orgons y un di Calheta. Skola di futibol Delta Kultura també partisipa na kampionatu, y es entra ku pé direitu pamodi es ganha skola di Txon Bom Siruaela pa 3-1 na primeru […]
Interkambiu Desportivu
Na ambitu di prujetus realizadu pa Asosiason Delta Kultura di Kabu Verdi (DKKV), kes trenadoris di skola futibol Delta Cultura, en parseria ku skola di futibol di Ribera da Barka, kria i organiza un torneiu di futibol bazeadu na prujetus di interkambiu desportivu, ki konta ku prisensa di 6 ekipas konstituidu pa 16 jugadoris na […]
Prémius du Anu
Kel novu anu di skola ki dja komesa pa tudu kantu di Cabu Verdi, dja komesa també na Delta kultura ki ta aprizenta tcheus nobidadis na inisiu des anu li. Pa komesa, asosiason da tcheus prémius i inskrevi inda tcheus novus minis na sentru di idukason, sen fla inda di tcheus matirial ki distribuidu. En […]
Delta Cultura na intercâmbiu di FIFA na Cape Coast – Gana
Delta Cultura di Cabu Verdi partisipa na mas un prugrama di intercâmbiu di FIFA di 7 a 9 di Agostu pa membrus di redi streetfootballworld qui contici na Centru di Futibol pa Sperança di Oguaa na Cape Coast – Gana Prugrama, disenvolvimentu di capasidadis e coerver coaching qui ta konstitui un ferrementa pa disenvolvimentu sucial […]


text:
Boston Product Liability Lawyers
Tudu dia, vítimas disprivinidos ta fika feridu ô ta móri pamódi produtus difeituozus. Seja éru di design ô prublema di fabrikason, ki munti vez ta mostra ma fabrikantis di produtus é nigligentis ô pur vez es ta da más valor á lukrus en vez di siguransa di saudi di ses konsumidoris.
Óras ki un produtu é kunpradu, kel konsumidor ta tene spektativa razuavel ki kel produtu sta ba funsiona mó ki foi anusiadu. Konsumidoris ta teni spektativa razuavel ma es ta ser avizadu di kalker danu pusivel ki kel produtu pode ben provoka óras ki uzadu. Tantu konsumidoris lezadus pur kauza di un produtu mariadu ô ku difeitu di funsionamentu komu firidus pa falta di avizu sobri pirigus ki ta involve utilizason di di un produtu tene direitu di pidi indemnizason na kes risponsavel. Seja difeituozu ô prigozu kes kondison ki involve fabrikason, distribuidor ki invial, ô kel rivendedor ki vendel, pode ser risponsabilizadu y forsadu na indemniza kel vítima pa ses firimentus.
Si bo ô un enti keridu sufre firimentus pur kauza di un produtu difeituozu, é txeu inpurtanti pa prizerva kes próvas, bo deve dexa kel produtu mariadu sima sta, sen kalker aterason ô modifikason, até ki bo konsulta ku un adivogadu xperienti na risponsabilidadi di produtu. Si kel produtu mariadu for propriedadi ô kontroladu pa otu psoa, é obrigatóriu pa bo djobe ajuda jurídiku pa djudau garanti ma kalker prova nisisáriu ta ser prizervadu dividamenti. Indipendentimenti di sirkunstansias involvidus, sta bai ser senpri di bo interesi pa bo konsulta un adivogadu xperienti na risponsabilidadi di produtu más rapidu pusivel lógu dipos di sufri firimentus rilasionadus ku algun produtu. Provas fízikus deve ser asiguradu antis di es ser alteradus ô perdidu, kes psoas kulpadus deve ser avizadus, y, é txeu inpurtanti pa mante kalker tistimunha inkantu kel akontisimentu inda sta fresku na ses menti. Provalvelmenti más di ki na kalker otu ária di prátika, kes kazu ki ta involvi produtus difeituozu deve ser investigadu y inkaminhadu más rápidu pussivel lógu dipos di kuntisi un stragu. Nton, si bo ô un parenti kiridu sufre firimentus komu rizultadu di un produtu difeituozu ô prigozu, ka bo dura pa kontakta kel ekipa xperienti na risponsabilidadi pa produtu na Skritórius di Adivogasia di Christopher Sullivan, P.C.
Si bo sufre ferimentus pur kauza di un produtu difeituozu ô prigozu, sigi kes pasus inpurtantis li pa bo podi proteje bos interesis:
- Não faça declarações a uma companhia de seguros nem assine qualquer documentação de seguro sem consultar primeiro um advogado.
- Prokura tratamentu pa bos firimentus imediatamenti.
- Sigi kada konsedju dadu pa médikus profisional, inkluindu konsultas di akumpanhamentu y tratamentu.
- Si bo sta bai fika atrazadu pa trabadju, lenbra na toma un anotason médiku ta splika ma bo foi akonseliadu pa un dotor pa fika un tempu di folga.
- Más inpurtanti di tudu, konsulta ku un adivogadu di risponsabilidadi di produtu di Boston pa garanti ma bo sta sienti di bos direitus legal rilasionadus ku asidenti y firimentus. Kes adivogadus di Skritóriu di Adivokasia di Christopher Sullivan, P.C. ka ta kobra nada pa un konsulta inisial pa bo ka ten absolutamenti nada á perdi na fala ku nôs sobri bos firimentus rilasionadus ku produtu.
Kontakta-no
Konsulta Gratis
Prefer to schedule a call in advance? Pick a date and time that work best for you with our appointment scheduler.


text:
Tempotimor (Covalima)-Relasiona ho ezame pasajem klase ne’ebé Ministériu Edukasaun Juventude no Desportu (MEJD) realiza iha fulan novembru 2021 ne’e, lori vitória ba estudante hamutuk rihun 1.461 iha Eskola Sekundária Jerál Públika (ESJP) Suai, tanba hetan rezultadu pozitivu ka pasa hotu.
Ba jornalista sira diretór ESJP Suai, Francelino Freitas Carvalho haktuir, maske ho situasaun pandémia COVID-19, maibe eskola nafatin esforsu no ikus mai estudante sira hetan rezultadu pozitivu iha ezame pasazem klase iha terseiru periodu.
“Ohin Estudante simu ona kaderneta, totál estudante désimu anu hamutuk 829, désimu primeiru anu hamutuk 632, ne’ebé maske ho situasaun pandemia, maibé há’u bele dehan estudante sira ne’e hetan rezultadu pozitivu,” dehan Francelino iha nia knaar fatin ESJP Suai, Segunda (20/12).
Diretór ne’e informa, estudante ne’ebé la partisipa iha ezame no sai eskola laiha informasaun ruma, estudante hirak ne’e maka la pasa iha ezame pasazem klase.
“Estudante ne’ebé la passa iha ezame ne’e tanba dalaruma sira la tuir ezame no balun sai eskola sein informasaun, sira ne’e maka la pasa, maibé ida ne’ebé partisipa iha ezame sira simu rezultadu pozitivu,” diretór klarifika.(*)


text:
A transparensia y kredibilidadi di geston di kontabilidadi di Delta Cultura sta na konstanti disenvolvimentu y aperfeisoamentu. Na Áustria: Delta Cultura Áustria é un organizason sen fins lukrativus. Nu sata trabadja pa nu konsigi dedutibilidadi fiskal pa doason pa nos organizason. Na Alemanha: Delta Cultura Alemanha: é un organizason sen fins lukrativus. Atravez di nos adekuada kontabilidadi nu prova regulamentu ki konsedju sta trabadja di akordu ku nos statutu sosial y kumpri tudu kês rikisitus legais. Na kontestu di nos risponsabilidadi nu ta inforna nos menbrus un bês pa anu sobri tudo gastus y rendas. Un kontabilista externo ki ta fasi autoria anual y ta verifika si furtuna é ben administrada. Na Cabo Verde Desdi finansiamentu di ministériu Alemon pa disenvolvimentu na 2004 Delta Cultura ten un manutenson di registu internu di tudo kês rendimentu di dispesas. Apartir di 2012 ti final di 2014 Delta Cultura ten un kontabilista esterno ki ta fasi autoria anual di kontabilidadi. Desdi o inicio di 2015 di Delta Cultura ten un kontabilista esterno ki é responsável pa tudu kontabilidadi.
- relatório anual 2021
- relatório anual 2020
- relatório anual 2019
- relatório anual 2018
- relatório anual 2017
- – rilatorio anual 2016 (em ingles)
- – rilatorio anual 2015 (em ingles)
- – rilatorio anual 2014 (em ingles)
- – rilatorio anual 2013 (em purtuges)
- – rilatorio anual 2012 (em purtuges)
- – rilatorio anual 2011 (em purtuges)
- – rilatorio anual 2010 (em purtuges)
- – rilatorio anual 2009 (em purtuges)


text:
TRIYANA
Mudjer,30 anu,Mai di Dénis xavier,Poetiza amateur i apaixonada pa Poemas i Pensamentus ( Alguns ta skrebi pa lembra i ami nta skrebi pa skesi )
segunda-feira, 20 de janeiro de 2014
PENSAMENTO : LISON DI VIDA
" KADA UN TEN KEL KE MERESI ", keli nu podi ntendel ku bazi a kes konsequensia di nos atus. Nu podi akredita na es frazi konxedu i popular, horas ke meresedu el e pozitivu. Mas pergunta pa parsi horas kin fla " nu meresi " i kel ki vida ta danu i sirkunstansia adversu ki ta leba sufrimentu, mudansas i ate disgrasa.
Nton nu ta pergunta, tudu kel ki sta pasa ku nos sta obdesi a konsequensia di nos atus?....Nta atrevi na fla ki " KADA UN TEN KEL KE MESTI ". Ten momentus, nu mesti odja diretamenti na konsequensia di nos atus " ku mal intenson ". Na txeu otus momentus, tudu kel ki ta kontisi ku nos ten un motivu di aprendizajen, " NU MESTI PRENDI " i kela podi ser kel splikason di tudu kes otus kuzas ki ta kontisi na nos vida, ki nu kata relasiona ku un komportamentu previu " inkoretu, inadequadu o ku mau intenson ". Portantu, " KADA UN TEN KEL KE MESTI PRENDI ".
Dibaxu di kel premisa ta ben kel pergunta ki nos tudu ten ki fazi na tudu momentu en ki vida ta surprendenu na sirkunstansia adversu : KUZE KIN NTEN/MPODI PRENDI KU TUDU KELI?
Di kel forma li, nu ta odja VIDA SIMA UN SKOLA, xeiu di lison, na kada pasu un difikuldadi, un ezami, un sirkunstansia ki ta ponu a prova. Akredita ma nos intenson e supera kel lison pa nu sigui pa frenti, pa nu prendi i sta preparadu pa kes prosimus lison ki di serteza sta pa ben ( na kazu di ka ben, nha amigu akredita ma nu sta 1m baxu terra ).
Nta akresenta ki, " nu sta preparadu pa kel ki sta pa ben, nu ta ten kapasidadi i stratejias pa superal i kria djuntu kol, apenas nu ten ki prendi " a keli nu ta txomal di " Resiliencia - volta a stadu normal" .
Nsabi ma keli ta parsi un bokadu duru i difisil, mas sima nu ta prendi ki nu ta supera, sima nu ta ben disfruta i xinti satisfeitu di nos mesmu i di nos vida.
LISON DI VIDA, E UN VIDA NTENDEDU SIMA UN SKOLA, undi ki nu podi prendi, supera lison, nxina pa otus, subi na nivel di konsiensia. A tudu keli adaptadu a nos momentu vital, sempri ku objetivu di atxa sentidu a nos vida, armonia na nos forma di vivi.
Ami nka ninguen pan da lison di vida, mas nsabi ma KARMA ta izisti i ma nunka nu ka debi di poi kulpa na alguen si algu na nos vida sta bai mariadu, antis nu devia di djobi pa nos mesmu i diskubri undi ki erru sta.
BY : TRIYANA
POEMA : KUIDA DI MI
sexta-feira, 27 de dezembro de 2013
PENSAMENTU : MAS JENTILEZA
Mas jentileza por favor.
Onti noti di madrugada, sen konsigui durmi pa algun ki otu razon, nfika ta pensa... nhos rapara ma na es tempus modernu dja nu dexa jentileja di ladu, i nu ta diskulpa nos falta di edukason, ta poi kulpa na stres, podi ser un resposta trabesadu pamodi e Natal i tranzitu sta insuportavel, falta di dinheru, falta di saudi, falta di tempu, falta di grasa na vida, mutivus e txeu i es kata para, mas sera ki en nomi di nos falta nu ten direitu di ser menus humanus?
Undi ki sta kel delikadeza, edukason i respeitu? Undi ki bai para o ki nu e? Nhos diskulpan mas e difisil di respondi.
Nu sta tan individualista ki mal nu ta persebi kel otu, undi ki bai para u ki nu e? Nhos diskulpan, mas e difisil di rispondi, ami psualmenti nta atxa me falta di intelijensia privilejia apenas o saber i ka valoriza ken ten un vizon jenerozu di mundu.
Pa mi, kombinason di kes dos, konhesimentu i sensiblidadi e un pratu xeiu pa nu vivi midjor. Pa nu kria, tantu psual komu profisionalmenti, mas infelismenti e ka kela ki nu ta odja, respeitu ta parsi ma dja sai di moda, jentileza nton bira jirias di nos avos, nada di bon dia, boa tardi, un olhar pa bu persebi komu humanu, importanti e sklaresi.
Nka gosta di jeneraliza, nkonxi alguen ki na meiu di " salve se quem puder " ta kontinua ta ser alguen, el ta inxerga na ses odjus kel otu, es ta oferesi sen ninhun konstranjimentu un abrasu, un ajuda inesperadu, un silensiu na hora sertu, keli pami e ka disparatis ou ser dramatika, e apenas kel bedju i bon edukason ta pidi pasajen, ta implora pel ka skesedu dentu di karru na horas di problema, e klaru ki nu ka mesti ki fla obrigadu a kada instanti, mas antis un palavra dosi ki dexa kel nos ladu di brutus. akredita ma tudu alguen ten el.
Nsabi ma podi ser injenuidadi di nha parti, mas inda nten fe na ser humanu i na mi, parsen ma alguen ki dizenvolvi se sensibilidadi pa persebi kel otu, seja na trabadju na kaza ou na rua apenas el ta ten e a ganha, un promoson, un trabadju midjor, un namoradu midjor ou ate un amigu di verdadi, un dia mas feliz ou apenas un surizu, ki a nha intender dja bali sforsu por issu mben alerta a ken sabi obi, mundu mesti mas jentileza i menus kara maradu
Madre Teresa de Calcuta fla " Palavras gentis podem ser curtas e faceis de falar, mas os seus ecos sao efetivamente infinitos "
BOAS FESTAS
TRIYANA
domingo, 10 de novembro de 2013
POEMA : FULA DI AMOR
Mas bu ta intui horas kin sta fula
Pamodi di kel dos manera la ki vida é
Vida é aza di silensiu i lumi ten si metadi friu
Pan kumesa ta amau nta adorau
So pa kumesa infinitu i pa ka dexa di amau
Nta amau sima kin ten xavi di filisidadi na nha mon
Akredita ma ka é un distinu insertu
Nha amor ten tres vida pa amau
Por issu kin kreu mesmu kin sta fula
Bu ta tokan pan dexa di ten korpu i dibo ta nasi
Si bu beben nta konverti na bu sedi
Dexan respirau pan sufoka na alentu
Nha peli ta bistiu pa bu xinti mas kalor
Bu sodadi ta ser nha spera
I ami li fula di amor
BY : TRIYANA
sábado, 5 de outubro de 2013
POEMA : AMOR PERFEITU
BY : TRIYANA
quarta-feira, 25 de setembro de 2013
PENSAMENTU : TXERU, ROPA I MUZIKA
Katen otu manera, bu ta xinti kel TXERU i bu ta lembra na instanti kel abrasu, ki na nha kazu ( etah feromona ki ta diskontrolan amor, nta sai di mi...GRESSIVUS PAH ). Bu ta obi kel MUZIKA i bu ta volta mentalmenti na kel dia, na kel lugar ( na nha kazu Alkimist, i el ta kantan HELLO na nha obidu ). Bu ta abri armariu i bu ta kontra ku kel ROPA ( bistidu ) ki a 6 mes atras bu tinha bistidu, el ta dau buleia pa kaza, bu korpu ta treni di nervoza i derepenti el ta trapadjau kabesa ku kel beiju infinitu.
YAH, memoria ta preganu partida, el ta fazenu lembra u ki nunka nu ta kre skesi i tambe u ki nu ta finji ma nunka kontisi.
Por issu nta fazi ku nhas sentimentus u mesmu kin ta fazi horas kin ta ruma guarda fatu, nta difini sempri 3 kaixa : FULIA, TALVES I GUARDA.
- Pa kes ki katen presu i ki apenas ta fazenu bem, regra e uniku i simplis, nu ta GUARDAL, di preferensia ku tudu karinhu, ten kuzas ki bali pena, mesmu ki na odju di otus alguen el sta fora di moda.
- Pa kes ki nu ten duvida, sepa pamodi el staba na rebaixa i nu aji pa impulsu nu ta pol na TALVES. Nu ta stipula un prazu pa disidi, na kazu di TALVES kria ate dimas lembra ma " kolesiona inserteza apenas ta fazenu mal " nton analiza i poi orden na guarda fatu.
- Pa kes ki kata sirbi mas, ki kata kombina ku u ki nu e, simplismenti el kata fazenu dretu, dikas e u siguinti ( dispega sen remorsu ), dexa spasu pa kel ke novu entra, sen lamentus sen sodadi, sen medu di vaziu.
Pa mi kata izisti ezersisiu mas podirozu di ki "dexa bai", e difisil da gaita, mas el ta fazeu un bem inkrivel, pamodi el ta fazenu odja pa dentu, ta fazenu nkara kel ki nu e, prinsipalmenti el ta fazenu nxerga ma mudansa e uniku forma di nu kria, portantu, horas ki bu ta ruma tudu kes gavetinhas ( di dentu pa fora ) poi na kabesa " GUARDA U KI E RARU, ANALIZA U KI KASTA KLARU, REKUPERA KEL KI E KARU I DA A DEUS KEL KI PARA DI RIMA "
BY : TRIYANA
sexta-feira, 20 de setembro de 2013
PENSAMENTOS : DINHERU ( sen voltas txeu )
Txeu alguen ta kondena ambison di ten dinheru, até es ta txiga di odia emprezarios i es ta katalogadu di alguen ambisiozu pa natureza.Tambe ta izisti txeu kritikas sobre alguen ki ten ambiso na ten txeu dinheru.
- Txeu alguen ta pensa ki dinheru é raiz di tudu mal.
- Ten txeu alguen ki ten problema ku dinheru i es podi fazi tudu esporsu di mundu ki nada kata muda.
- Tambe ten kes ki e txeu ambisiozu ki ta buska sigui konseitu sternu di riqueza ( trabadja, studa, ten un negosiu, trabadju extra, ten 2 trabadju, larga trabadju pamodi el kasta dadu kel aumenti kel kre ou meresi, etc. ) poi se saudi en risku pa dinheru.
- Ten kes ki konsigui ganha txeu dinheru mas es ten medu ki otus alguen rejeitas, invejas, nton es ta kria un proteson a ses volta pes fika forti i duru, dila ta ben nasi kes rikus DESPOTAS, AMARGU i AMBISOZU.
Ten un lista grandi di kontradison:
# Lista 1- dizeju na ten dinheru:
- Ser livri
- Troka di kaza
- Ten liberdadi total i absolutu na kumpra i paga tudu, absolutamenti tudu ki bu mesti ou dizeja
# Lista 2 - Medu na ten dinheru:
- Pontadu dedu, sta kontra bo i kritikau
- Kasta feliz pamodi dinheru kata kumpra felisidadi
# Lista 3 - Dizeju na kateni dinheru :
- Medu di ser furtadu, asaltadu i sequestradu
- Atrai inveja ou ki alguen ki ta importau dexa di amau pa kel ki bu e i kreu pa bu dinheru
- Medu di muda di zona undi ki ta vivi txeu alguen " NICE " ki ka kre ser bus amigus
# Lista 4 - Medu di kateni dinheru :
- Kateni pa kume
- Vivi na rua i kontra ku prigu
- Disprezu di alguen pamodi bu e pobri i suju ou ki ta vivi na rua
Sima nhos podi odja kontradison e grandi. " Horas ki nu teni klaridadi i direson moda un raiu laser na kel ki nu ta dizeja kela ten ki kontisi, pamodi e lei di universu "
Pa rezumi : Ansia ku dizeju e ka mesmu kuza.
Ansia sta xeiu di elementus kontraditorius sima kes 4 lista anterior. Horas ki nu ta konverti un ansia na un dizeju bu ta fika klaru i lojiku sima un raiu di laser i dizejus ta kumpri.
Si nu ka konverti ansia na un dizeju, keli sempri ta fika na futuru.
BY : TRIYANA
segunda-feira, 16 de setembro de 2013
POEMA : SONHU I SURPREZA
Nta ben krel sima tamanhu di mar
Si felisidadi kai na nha brasu
Nta tatual na briza o na un roza
Si speransa pouza na nha mon
Nta guardal pertu di delikadeza
Si bu fazen un surpreza
Nta fika sen palavras apenas ku emoson
Si ternura viaja na nhas odjus
Nta lebal ate infinitu i el ta ser un mitu
Si bu kanta kel muzika "HELLO"
Nta ben krel na melodia profundu di mell
Si amor ben intxin di bejus
Nta multiplika i akarisia bu kabelu transadu
Si dipos di tudu inda mpodi skrebi
Nta inventa un poema pa komemora nos equador
BY : TRIYANA


text:
Sara Tavares na B.Leza
sara Tavares akompanhadu di Luis Caracol, Manecas Costa, Ivo Costa e Miroca Paris na B.Leza oji 31 di Otubru
Mayra Amdrade na Casa da Musica
Mayra Andrade, kantora ki tem kantadu y inkantadu pa tudu parti di mundu ké pisa ku si beleza y si manera diferenti y uniku di fazi muzika y forma kon ki é ta transmiti publikus ki ta ba sistil ta sta es Sexta Fera li, 12 do Otubru na Casa da Musica na sidadi di Porto, Portugal.
Princezito na festival di Lusofonia na Macau
Kantor Berdianu Princezito sta ba representa kabu verdi na 15ª edison di festival di Lusofonia ku ta kontise na Macau apartir di oji sabado. 13 de outubru y ki ta bai di dia 21 des mez. Festival é aluzivu a kria mas interkambiu entre China e paizes Lusófonos.
Alberto König pé na stada
akompanhadu di sê guitarra ta komesa sê Projetu/Aventura na dia 8 de junho, na sidadi da Praia. Alberto Summer Tour Praia é nomi di Tournée ki ta komesa oji na Praia
Rapaz 100 juiz em brevi na merkadu
Mosinhus di Somada dja sta ta trabadja na sês novu trabadju ki ta sta na mercadu nes veron li


text:
Diklarason di Sosiadadi CONTEC
CONTEC ta trabadja ku xintidu na konplétu satisfason di si Klientis, sigindu nórmas di étika i di diontulojia propiadu pa kontabilistas, ku un mudélu di prestason di sirbisu altamenti profisional i di kolidadi, ki ta garanti di fórma rápidu informasons di kontabilidadi útil pa jeston i propiadu pa rigurozu kunprimentu di prazu di diklarasons fiskal obrigatóri.
Disponibilidadi di si sósius i tékinus e txabi di susésu di CONTEC, dja ki es sta senpri prontu pa djuda analiza i razolbe tudu situason i dúvida ki Klientis koloka, ralasionadu ku kontabilidadi, fiskalidadi i situasons semelhanti, desdi ki es sta dentu di ária di intervenson kontratadu i na ánbitu di si konpiténsa profisional.
Ku inovason na purmeru linha di si atuason, len di pusta na kolidadi i na personalizason, CONTEC ta invisti fórtimenti na meius tekinolójiku i, sobrutudu, na formason tékiniku i sientífiku di si pesual i sósius, di módi ki el ta kunpanha i ta rusponde dizafius di tenpus mudérnu.
Pa kel la, CONTEC ta disponibiliza si Freges, di fórma rigular, suguru i konfidensial, pa meiu iletróniku, através di si website, i/o na papel, kes diklarason fiskal piriódiku, len di balansetis, dimonstrason finanseru i otu informason di kontabilidadi relevanti, pa len di un sirbisu di notísias sobri kes prinsipal alterason na lejislason ikunómiku-finanseru, i kontabilístiku-fiskal.


text:
CV NEWS ê prumero TV na interneti di Cabo Verdi. Tudo dia na Kalker kanto di mundo 24 sobri 24 hora, 7 dia pa simana bu ta podi odja imagi dum munti canto di nôs ilha.
CV NEWS ê um canal di TV ku entrevista, reportagi, noticia e odja ku bu odjo kusa ki más importanti sta passa na Cabo Verdi.
Gossi na kalker kanto di mundo na midjor hora pa bô, bu podi odja cabo verdi e continua ta tenel ku bô, muto más perto.
Cabo Verdi ê muto más ki 10 ilha. Por isso CV News sta bem luta pa cada dia ki passa nu tem noticia di tudo kuzê ki Kauberdiano ai ta fazi na mundo. Modi ki nu ta vivi, Nôs Kultura, Nôs língua, Nôs ciência, Nôs dia a dia, Nôs Sucesso…
UM VISON COMPLETO DI CABO VERDI.
CV News é um projecto di SGPM Comunicação S.A – Sociedade de Gestão e Promoção de Meios de Comunicação ki ta conta sempri ku bu critica, bu opinion, sugeston.


text:
Brévi prizentason di CONTEC
CONTEC - Contabilistas & Consultores - Sociedade de Contabilistas Certificados, Lda. e un npréza spesializadu na prestason di sirbisu di kontabilidadi, konsultoriâ fiskal, konsultoriâ di jeston i formason profisional, ki si statutu sta publikadu na Buletin Ofisial nu 1, III Séri, di 9 di Janeru di 2009.
Diklarason di Sosiadadi CONTEC
CONTEC ta trabadja ku xintidu na konplétu satisfason di si Klientis, sigindu nórmas di étika i di diontulojia propiadu pa kontabilistas, ku un mudélu di prestason di sirbisu altamenti profisional i di kolidadi, ki ta garanti di fórma rápidu informasons di kontabilidadi útil pa jeston i propiadu pa rigurozu kunprimentu di prazu di diklarasons fiskal obrigatóri.


text:
Tistimunhas di Jeová – Ken Ki E Nos?
Nos e di rasa i formason diferenti, má simé nu sta unidu ku mésmu obijetivu. Más inportanti pa nos, e da onra pa Jeová, ki e Deus di Bíblia i Kriador di tudu kuza. Nu ta faze nos midjór pa imita Jizus Kristu i nu ta xinti grandi óra ki nu ta txomadu Kriston. Kada un di nos, nu ta uza párti di nos ténpu pa djuda pesoas prende di Bíblia i di Reinu di Deus. Nos e konxedu pa Tistimunhas di Jeová pamodi nu ta da tistimunhu ô nu ta pâpia di Jeová i di se Reinu.
Djobe nos site. Lé Bíblia na internet. Sabe más di nos i na kuzê ki nu ta kridita.


text:
Resolution 217 A (III) (10.12.1948)
Asembleia di Nasons Unidu setal i programal konformi si resoluson 271 A (III) di 10 di Dezembru di 1948.
Asembleia Jeral nota kuma, rikuñisimentu di dignidadi ku tudu pekaduris ten, ku se diritus igual ku ka pudi mudadu, i sedu alisersu di liberdadi, justisa ku pas na mundu;
I nota kuma, falta di kunsi diritus di tudu jinti, o disprezu di ki diritus, i ta leba jintis pa atus brabu ku ta ofindi konsiensia di tudu pekadur; e nota tambi kuma, vison di un mundu nunde ku jinti sta libri pa papia i pa ten se fe, pa goza di libertadi di medu ku miseria, i proklamadu suma inspirason mas altu di pekadur;
I nota kuma, i pirsis proteji diritus di tudu jinti atraves di sistema di sosiedadi di diritu, pa omi, ku falta di utru meiu, ka sinti obrigadu pa ravolta kontra otridadis ku na maltrata o kalka jinti;
I nota kuma, i pirsis nkoraja disinvolvimentu di amisadi ku bon relasons na metadi di nasons;
I nota kuma, na Karta, membrus di Nasons Unidu torna proklama se fe na diritus fundamental di tudu jinti, na dignidadi ku balur di kada pekadur, na igualdadi di diritus di omis ku minjeris; e diklara kuma e sta risolvidu pa sta na ladu di progresu sosial, tambi pa forma minjor kondisons di vida dentru di un sosiedadi di mas liberdadi;
I nota kuma, Stadus ku sedu membrus toma kumprumis di nkoraja, na kooperason ku Organizason di Nasons Unidu, pa ten rispitu mundial di diritus di tudu jinti, ku liberdadis fundamental;
I nota kuma, pa kumpri ki kumprumis diritu, i muitu importanti pa tudu membrus junta na ki un ideia son di diritus ku liberdadis;
Asembleia Jeral
Proklama e Diklarason Mundial di Diritus di Pekadur suma alvu ku tudu rasas ku tudu nasons pudi junta pa yangasa, pa kada pekadur, ku tudu organs di sosiedadi, pudi tene ki alvu sempri se dianti, e pudi sforsa, atraves di nsinu ku edukason, pa disinvolvi rispitu pa e diritus ku liberdadis; e pudi toma mididas ku na lebadu dianti, nasional ku internasional, pa ki diritus pudi rikuñisidu, tambi pa e aplikadu ku bon rusultadu na tudu parti di mundu, na metadi di populason di propi Stadus ku sedu membrus, suma tambi na teras ku sta bas di se otridadi.
Tudu pekaduris ta padidu libri i igual na balur suma na diritus. Suma e dadu kapasidadi di pensa, e tene tambi konsiensia, e dibi di trata ñutru suma ermons.
Tudu pekaduris pudi purbita di ki diritus ku leberdadis ku proklamadu ne Diklarason, sin kalker diferensa, di rasa, kor, seksu, lingua, rilijion, opinion pulitiku, o di utru faktor, nasional o sosial, di rikesa o koitadesa, di nasimentu o di kalker utru situason.
Fora di kila, i ka na fasidu nin un diferensa fundadu na lei pulitiku, legal o internasional di nason o tera nunde ku algin padidu, nin si ki nason o tera i indipendenti, bas di proteson di utru, autonomu o limitadu na di diritus di guberna.
Tudu pekadur ten diritu di tene vida, liberdadi ku suguransa pisoal.
Nigin ka na tenedu suma katibu. Katiberasku ku nogos di bindi o kumpra pekadur, na tudu si formas, i pruibidu.
Ningin ka na sufri tortura nin kastigus o tratamentu kruel, ku ta umilyal, ku ka dignu di usadu na kalker pekadur.
Tudu pekadur ten diritu di tene si personalidadi juridiku rikuñisidu na tudu kau.
Tudu jinti i igual dianti di lei; sin kalker diferensa e ten diritu di risibi igual proteson di lei. Tudu jinti ten diritu di proteson igual kontra kalker diskriminason ku ta kebra regra de Diklarason, tambi kontra kalker atu di cuci diskriminason.
Kada pekadu ten diritu di bai pa otridadis nasional kompetenti pa buska ajuda kontra atus ku kebra regras di diritus fundamental ku Konstituison o lei rikuñisi.
Nigin ka pudi prindidu o ficadu na kalabus, nin i ka pudi serkadu na tera, sin roson dianti di lei.
Tudu pekadur ten diritu, ku tudu liberdadi, pa si kasu jugadu publikamenti, ku igualdadi, pa tribunal indipendenti lu ka ta diferensia jintis, ku na fasi disison aserka di si diritus ku obrigasons, o aserka di roson di kalker akusason ku fasidu kontra el.
Ningin ka na sufri pa jintis miti na si vida privadu, nin na si familia, si kasa o si kartas, nin i ka na atakadu kontra si rispitu o si bon nomi. Kada pekadur ten diritu di risibi proteson di lei kontra ki koldadi atakis o ntromiti.
Tudu pekadur ten diritu di liberdadi di pensamentu, konsiensia ku rilijion. I ten diritu pa muda si rilijion o si opinion, suma tambi di manifesta si rilijion o opinion, el son o juntu ku utru jinti, na kau publiku o na kau privadu; i pudi nsinal, i pratikal, a kultu o na sirmonias.
Kada pekadur ten diritu di liberdadi di opinion, tambi di konta ke ki na sinti, ku sedu diritu di ka kalantadu pabia di si opinions; i ten diritu di buska, risibi i konta utru jinti informason ku ideias, pa kalker meiu, sin limitason di fronteras.
Kaka pekadur, suma i membru di sosiedadi, ten diritu di suguransa sosial; konformi lei i pudi iziji ku diritus ikonomiku, sosial i kultural ki pirsisa pa si rispitu ku libri disinvolvimentu di si personalidadi. Es i pusivel pabia di sforsu nasional ku kooperason internasional, di armonia ku organizason ku rikursus di kada tera.
Kada pekadur ten diritu di tempu di diskansu ku divirtimentu, tambi di limitason razoavel di oras di tarbaju, ku ferias pagadu na tempus markadu.
Kada pekadur ten diritu, konformi planu sosial ku planu internasional, di oja un sistema di otridadi ku pudi pui na pratika ki diritus ku liberdadis ku comadu ne Diklarason.
Nin un proposta de Diklarason ka pudi ntindidu na un manera ku kalker Stadu, grupu o pekadur pudi sinti kuma i ten diritu di miti na un atividadi o fasi kalker kusa ku pudi dana diritus ku liberdadis ku comadu li.


text:
LISON 28
Ke ku pudi ojadu na no paẑina na internet?
Jesus Kristu fala si sigiduris: “Bo dibi di fasi bo lus pa i numia dianti di jintis, pa e pudi oja kusas bon ku bo ta fasi, pa e pudi ngaba bo pape ku sta na seu.” (Mateus 5:16) Pabia des ku manda, no ta fasi bon usu di teknolojia mudernu, suma internet. No paẑina na internet, jw.org, i un fonti ofisial di nformasons aserka di krensas ku atividadis di Tustumuñas di Jeova. Ke ki pudi ojadu la?
Respostas di Biblia pa purguntas ku mas ta fasidu. Bu pudi oja respostas di alguns purguntas importanti ku jintis kustuma fasi. Seis des purguntas ruspundidu na tratadu Bu misti sibi respostas des purguntas?, ku sta dispunivel na internet na mas di 400 linguas. Bu pudi oja tambi Tradução do Novo Mundo na mas di 100 linguas ku manga di publikasons pa studu di Biblia, suma Bon Noba ku Bin di Deus! ku artigus resenti di A Sentinela ku Despertai! Manga des publikasons pudi leidu o jubidu na internet o i pudi baŝadu na formatus audiu, PDF o EPUB. Bu pudi te mesmu mprimi alguns painas pa da un algin interesadu na si propi lingua! Publikasons na formatu di video sta dispunivel na manga di linguas di sinal. Bu pudi baŝa leitura bibliku dramatizadu, tiatrus bibliku, ku kantikus bonitu pa pasa bu mumentus di divirtimentu.
Nformason di bardadi aserka di Tustumuñas di Jeova. I ta pudu tambi nformasons mas resenti ku videos aserka di no tarbaju na mundu ntidu, iventus ku ta afeta Tustumuñas di Jeova, ku no sforsus na da ajuda umanitariu. Bu pudi oja nformasons aserka di kongresus ku na bin ku nformasons di kontaktu di no skritorius di filial.
Atraves des meius, no ta numia lus di bardadi pa partis mas lunju di tera. Jintis di tudu kontinenti, te mesmu di Antartida sta na benefisia. No ta ora pa ‘palabra di Jeova spaja rapidu’ na tudu tera, pa gloria di Deus.— 2 Tesalonisensis 3:1.
Kuma ku paẑina na internet, jw.org sta na juda mas jintis kunsi bardadis di Biblia?
Ke ku bu misti jubi na no paẑina na internet?


text:
Jardin ta oferesi un forte kumesu akademiku a jornada akademiku di kriansa y ta oferesi pais oportunidadi eselenti pa ser parseru idukasiunal desdi kumesu. É provadu ki kriansas ki ta partisipa na idukason desdi sedu ta kumesa skola ku vantajens na aria susial, di dezenvolvimentu y aproveitamentu idukasiunal. Uzandu es benefisiu di idukason inisial ta realmenti fazi diferensa!
Kontajen pa Jardin (Countdown to Kindergarten) Boston é kulaburason nãu lukrativu ki ta involvi famílias, idukadoris, y parserus komunitariu na un sforsu di sidadi interu pa selebra y apoia tranzison pa Jardin, rekunhesendu el komu un marku inpurtanti na idukason y dezenvolvimentu di kriansas y ses família.
PDF Downloads
- Pajínas di informason
- Gia útil pa famílias di K0-K1 na Skolas Públiku di Boston
- 10 Manera di Prepara pa Jardin/Kindergarten
- Gosi ki nhos matrikula pa skola… Kuzê k’é prosimu?
- Pulitika di Rezidênsia di BPS / Vasina Obrigatoriu
- Skolas Públiku di Boston Akordu pa Pais & Alunu
- Kestionariu di Pais di Alunu di Jardin


text:
Galera,
Dipos di munti stres, nu sta xeiu di motivu pa kumumora: dja nu poi BETON. Nu sta na 1 aligria so, gósi dja nu ten 1 tétu. Hahahahaha!
Má klaru ki pa nu txiga kuzas arma kansá-nu. Kofraji termina 24 di Maiu (15 dia sima es tinha fladu), má beton so ben sai 10 dia dipos, duranti kes dia la obra stivi tutalmenti paradu. Un munti kuza kontisi:
- Ferêru bai trabadja 2 bez i ka tinha féru. So dipos di nu riklama ki kuzas rizolvi. li sin nu pudia ganha 2 dia. Má paxenxa!
- Dipos di kába di kofra (tersa fera 24 di Maiu), nos injinheru fla ma nu sta bába poi beton kumpradu (kes ki ta ben dja prontu), i e kontakta gentis di CVC, ki fla ma es ka ta podeba poi na kes 2 dia siginti pamó es tinha karu tudu okupadu na 1 beton ki es staba ta poi na kâx di Praia. Má e fla ma ta daba 1 jêtu.
- Kuarta fera nu torna tilifona omi di CVC, i e fla ma sis trabadjador staba ta prugrama um grevi di 48H (kinta i sesta), i me staba ta spera sis disizon pa sabi si ta daba ou nau. Pa nos azar kes trabadjador fazi grevi me, i klaru ki nu flipa pamó si nu skodjeba métudu tradisional kuzas dja staba rizolvedu.
- Sesta fera nu torna liga omi, pamo nu odja na TV ma es konsigi txiga a 1 akôrdu i omi fla-nu ma komu e tivi 1 dia i tal paradu ma kel fin di simana la staba difisil i era midjor nu fazeba el na tersa fera siginti. No konkorda má nu skesi ma tersa fera era friádu (1 di junhu). Purtantu so kuarta ki kuza ta filaba.
- Da kuarta fera, i nada di beton. Nu ka mesti nem fla nhos mó ki nu staba flipaaaaaaaaaaaaadu. Afinal inda es staba ku kel otu beton atrazadu i es tinha ki kaba-l.
- Kinta fera gôôôôôô, dja staba tudu kombinadu ma es ta bába la meidia. Má es ka parsi. Nhos ta dibinha kz ki kontisi? Um pá na sentral di beton kebra i es tinha ki kompô-l. Ninguém merece!!!!!!!! Es ben kpompu kel pá so sesta fera di tardi. Na tudu kel stória li ti mi ku nha kumpádri (nos injinhêru) nu briga.
- Pa finda, onti sábadu nu liga ómi más 1 bes i finalmenti e konfirma: nu ta bai la 5H di tardi. UFFFAAA! Aliviu. Na rialidadi bomba txiga ga la 6H, i kes karu ku beton txiga 1H dipos. Dja staba ta kre bira sukuru kandu es kumesa. Teknolojia ten si valor: kel beton dura 2H30 mn, so! Si era na tempu antigu, AAAAVVVEEEEE, era di plamanhan pa noti.
Ali fotus:
Fotu 1: Suzy na Sala, kofraji dja staba kuazi ta tirmina
Fotu 2: Valdo na kuzinha, na mesmu dia
BETON
Fotu 1: logu kandu bomba txiga, trabadjador bai fitxa rua (nen nu ka tinha lisensa di kámara). Si nhos rapara, riba di kel kamion, tabadjador di CVC staba ta djobi mó ki es sta bába pasa kel brasu (tubu), pamo fiu di lus. Frónta!
Fotu 2: brasu di kel bomba. Es tivi ki po-l pasa na meiu di kes fiu, ki era pe txiga ti fundu.
Fotu 3: Suzy kontenti pamó auto-betonera txiag i beton kumesa kel ora.
Fotu 4: Valdo, mutu más trakuilu dipos di odja ma dja kumesaba.
Fotu 5: Trabadjadoris ta sis funson, trabadja masa.
Fotu 6: Pónta di kel tubu di masa. Masa ta sai ku tantu forsa ki ten ki ser 2 algen ta pega na el.
Fotu 7: Minis ki bai da-nu kel apoiu - Maly (irmá di Suzy), Valda, Valdo, Alcidia, Waldir i djongotodu Katia
Fotu 8: Minis ki bai da-nu kel apoiu - Kátia, Maly, Valda, Valdo, Suzy, Soraia, Nenê, Alcidia, i Mario (fidjo Kátia)
Era tudu pa oji. Di li a 14 dia nu ta kumesa ta kofra pa beton di 3º pizu. Nu ta bá ta poi fotus do ivuluson di obra.
Nhos fika dretu, i bon simana pa nhos.